
DISSERTATIO MEDICO-CHIRURGICA 


INAUGURABIS 


DE 


TETANO TRAUMATICO. 


Nullus omnium, quibus humanum corpus patet, 
morborum plus, quam Tetanus, observationis ani- 
mique attentionis meretur j sive varia ejus gravia- 
que symptomata, cruciatusque quibus fere nullo 
intervallo vexantur miseri, quos corripit, sive 
exitialem ipsius morbi naturam, a quo pauci pro 
rato numero eorum, quos aggreditur, revalescunt ; 
sive plurimas et inter se contrarias medicorum 
de hujus morbi natura sententias, contempla- 
mur, sive demum animo reputamus innumera 
fere remedia proposita, quorum pleraque hactenus 
morbum tollere nequiverunt et pauca admodum 
symptomata etiam omnino sublevare potuerunt. 

Tetanus (a Graeco Te/iw extendo) a Cullen in 
°2dae Classis Neurosium Ordine Stio Spasmis 

DISSERTATIO MEDICO-CHIRURGICA 


collocatus est atque his verbis definitus 
“ um musculorum rigiditas spastica.” 


“ Pluri- 
In Idio- 


pathicum et Symptomaticum sive Traumaticum 
diducitur, quorum ille a frigore, vel causa aliqua, 
valetudinem impediente ; hic a vulnere, vel lae- 
sione alicujus partis corporis exoritur. Has 
utrasque in ternas species pro musculis maxime 
affectis auctores quidam diduxerunt ; opisthoto- 
non, scilicet, quum musculi dorsi ; emprosthoto- 
non, quum anterioris corporis musculi, et denique 
pleurosthotonon, quum unius lateris musculi, 
praeter naturam et magis quam caeteri rigent. 
Ex his opisthotonos longe saepissime occurrit, 
quoniam ubi caeterae duae species (quod rarissi- 
mum est) occurrunt, musculi, qui affectis reci- 
proci sunt et quasi adversantur, semper paralysi 
quadam resoluti esse videntur. Alii demum tris- 
mum per se spectantes, eum numero specierum 
adjecerunt ; hic autem nihil aliud, nisi pars ma- 
joris mali, est. Has omnes divisiones supervacuas 
esse habeo, quoniam ista nomina partibus diversis 
variaeque gravitatis unius et ejusdem morbi apta 
esse opinor. Quanquam symptomata Idiopathici 
et Traumatici Tetani parum inter se differunt ; 
hoc tamen discrimen summi est momenti, quo- 
niam prioris effectus multo minus sunt metuendi, 
et plerumque, restitutis secretionibus decedunt, 
Traumaticus vero inter mala hominibus maxime 

exitialia numerandus est : inter horrenda vitae 
militaris merito habetur in calidis praecipue re- 
gionibus, ubi saepe post praelium terribiles facit 
strages apud vulneratos multosque milites fortis- 
simos praecipitat. Chirurgorum igitur militarium 
summi refert, ut hanc horrendam pestem bene 
cognoverint. 

De Traumatico tantum in iis, quae sequuntur, 
paginis, agere consilium est. 


DE CAUSIS EXCITANTIBUS. 

A vulneribus vel laesionibus corpori illatis Te- 
tanus Traumaticus provenit. Saepissime vulnera 
contusa, lacera, vel puncta insequitur, et ab iis 
maxime, quibus nervi tendinesve divisi, lacerati 
vel puncti fuerint, pendere putatus est : vulnera 
quoque artuum extremorum, quam trunci corpo- 
ris, saepius subsequi observatur. Haud raro cu- 
rationi chirurgicae supervenit ; majores chirurgiae 
operationes, quas facillime Tetanus excipit, auc- 
tore Samuele Cooper, sunt amputationes et cas- 
tratio ; atque A. Copland Hutchinson, quondam 
Chirurgus Primarius Valetudinarii Regii Navalis 
apud Dealenses, de amputatione sermonem agens, 
monet, quacunque felicitate in Anglia haec gravis 
momenti operatio perfici soleat, non nisi consulto 

in regione calida commendandam esse, quia ob 
moram inevitabilem in operatione perficienda, nu- 
merum nervorum, tendinum, atque aponeurosium 
tendinearum, ex necessitate secandum, et magnum 
dolorem ita excitatum, Tetanus in talibus locis 
facillime: insequi posset. Inconsultus escharotico- 
rum usus quoque potest hoc malum arcessere. 
Dr. Colin Chisholm, quondam Inspector Genera- 
lis Valetudinariorum, “ Ordnance” vernaculo ser- 
mone appellatorum, in India Occidentali, multa 
vidit exempla Tetani nimis longo oxymuriatis hy- 
drargyri usu in malignis ulceribus articulis majo- 
ribus, praecipue genu vicinis, inducti. Neque de- 
sunt exempla, ubi ustiones graviores insecutus est ; 
hujusmodi historia in Tractatu a Doctore Reid 
de Tetano, Eblanae, Anno 1817, edito narratur. 
Cuilibet vulneris generi hic morbus supervenire 
queat : neque revera pro certo proponi potest 
in quonam exemplo non sit occursurus, vulnera 
non modo omnium generum, sed omnium quoque 
statuum, a levissimis ad gravissima, a maxime be- 
nignis ad ea quae exuvias mortuas rejiciunt, in- 
cisa et lacerata, simplicissima et maxime complexa 
excipit. Auctore Colles tria sunt post acceptum 
vulnus tempora, quibus potissimum occurrit : pri- 
mum, ubi symptomata statim post illatam injuri- 
am accedunt, aegerque intra horas viginti quatuor 
absumitur : secundum, ubi inter initium suppura- 

tionis et perfectam sanationem occurrit : tertium, 
denique, ubi, ut auctores nonnulli affirmarunt, 
postquam partes ex toto consanuerunt, et cicatrice 
obductae sunt, supervenit. Rarissimum est, ut 
injuriam acceptam statim insequatur, aliquot pauci 
dies plerumque intercedunt, saepe multi elabun- 
tur, antequam Tetanus accedit ; spatium a quinque 
ad quindecim dies, uti frequentissimum temporis 
intervallum, proponere licet. Si homo vulnera- 
tus, ad finem tertiae ab injuria illata hebdomadae 
omni hujusmodi affectu vacuus fuerit, incolumis 
et omni periculo Tetani immunis est habendus. 
Vir nobilis, Jacobus M ‘Gregor, Baronettus, in 
Historia sua Exercituum Britannicorum, hunc 
morbum incerto intervallo advenire, sin aliquis per 
dies viginti duos a morbo liber fuerit, incolumem 
esse habendum, tradit. 


DE MORBI SYMPTOMATIS. 

Quanquam Tetanus subito interdum occupat, 
saepius lente invadit, quaedam signa periculi prae- 
nuncia quasi praemittens, qualia sunt dolor auctus, 
irritatio major, et inquietudo, vellicationes disten- 
sionesque leves nervorum, devorandi vel caput 
torquendi difficultas aut dolor, humorque vulnere 
effluens suppressus aut vitiatus. Baro Larrey, 

enim quaedam tradit exempla, ubi vulnus aut sic- 
cum erat, vel parcum tantummodo serum exudans 
praebebat, et ubi symptomata restitutA suppura- 
tione, levabantur: et Dr. Reid in “ Ibe Edin- 
“ burgh Medical and Surgical Journal,” Anno 
1815 , docet, sublatis linamentis et fasciis, pro pure 
laudabili, vulneris faciem humore fusco male-sano 
obtectam esse, qualem antea duobus in exemplis, te- 
tanum praenunciare ipse annotAsset. Neque tamen 
semper ante Tetani adventum ista vulneris condi- 
tio conspicienda est, namque in longe pluribus hu- 
jus morbi exemplis, nihil tale videtui', et vulneris 
conditio non omnino mutata perstat. Dr. Hen- 
nen in aestimabili suo de Chirurgia Militari libro, 
ait, sanationem, quam aliquis necessario impedi- 
tam fore conjiceret, saepe pergere non omnino, ut 
videtur, hoc morbo invadente affectam j quin et 
in gravissimo, quod unquam ipse vidit, exemplo, 
post amputationem humeri articuli, in Elvas ab 
obsidione Badajos misso, et vitam aegri, et sana- 
tionem vulneris eodem die finitas esse. Richer- 
and ait, in vulneribus convulsiones et Tetanum 
minitantibus, extensionem membrorum stabilem, 
inter somnum ante quemlibet maxillae inferioris 
affectum sese prodere : si hoc verum est, atten- 
tione animi dignissimum est, in exemplis potissi- 
mum vulnerum punctorum et laceratorum, inju- 
riarumque, qualia Tetanus excipere solet. 

Aeger initio de rigiditate quadam molesta in 
collo postico et inter scapulas, quam de acuto do- 
lox-e, cum lassitudine, potius conqueritur. Haec 
ingravescunt, et adeo molesta fiunt, quum caput 
aut torquere vult, aut in anteriora declinare, ut 
erectus admodum ambulare cogatur, nam a neu- 
tro latere, nec antrorsum despicere potest, quin 
totum corpus flectat aut torqueat. Non potest 
sine dolore os aperire suum, nec nisi quadam dif- 
ficultate devorare. Musculi linguae deinde affi- 
ciuntur, et homo sensum habet, quasi sit major 
lingua, quam ut ore contineatur. Vitium muscu- 
lorum capitis brevi ad omnes corporis partes mus- 
culosas propagatur : subinde contractionem repen- 
tinam et cruciantem sub cartilagine ensiformi sen- 
tit, quae ad dorsum instar fulguris jaculatur, et 
statim, rigiditatem musculorum circa cervicem et 
scapulas intendit, caput retrorsum trahit, et max- 
illas arctius concludit. Dolor sub sterno frequen- 
tius et vehementius recurrit, caeteraeque contrac- 
tiones adeo violentae fiunt, ut caput ex hoc tempo- 
re multum retractum restet ; aegerque nunc cibos 
omnes potusque recuset, quia devorandi conatus 
dolorem secum trahit acerrimum, reducemque facit 
spasmum, qui per spinam ad membra inferiora us- 
que extenditur, adeo quidem ut homo non possit 
amplius his instare, et igitur lectum petere cogatur. 
Vultus quoque peculiarem habet aspectum, qualis 

summos aegri angores designat, et lineamenta oris 
nonnunquam horribili modo distorquentur. F rons 
corrugatur, nares patefiunt, et oris anguli nonnihil 
deprimuntur. Primo morbi tempore, musculi 
manu tractati non duri videntur, sed aliquanto 
post tensi et rigidi sentiuntur. Haec rigiditas in 
musculis colli incipit, et brevi ad musculos trunci 
corporis et abdominis pertinet, donec tandem su- 
periora inferioraque membra corripit. Notabile 
esse Colles dicit, digitos manuum ultimos omnium 
in hoc morbo mobilitate sua orbari ; quod quoque 
Cullen annotavit. Dolor a scrobiculo cordis ad spi- 
nam jaculatus indicium est huic morbo proprium et 
potest Tetanico vitio per nervos ad septum trans- 
versum propagato tribui. Lingua rigida torpet, 
atque plerumque, credo, sicca reperietur. Urina 
est saturrimi coloris et parca, et ex auctoritate 
Doctoris Chalmers, nubeculam raram fuscam 
habet. Quod ad arteriarum pulsus attinet, plane 
contraria proposita sunt, sed, comparatis inter se 
de hac re testimoniis, potius credo eos fere sem- 
per plenos validos et celeres, inter paroxysmum 
saltem, esse, ad hanc sententiam tenendam eo 
magis moveor, quod hic morbus juvenes, plenos 
et robustos prae caeteris occupare solet. Celerita- 
tem motus sanguinis, tanquam utile periculi morbi 
indicium Parry proposuit, et dicit, si pulsus quarto 
quintove die non centum aut centum et decem 

ictus in horae sexagesima parte superaverint, 
hominem plerumque sanitatem recipere ; sin ma- 
ture celeres fiunt, morbum esse mortiferum, et 
paucos revalescere, quorum pulsus ad centum et 
viginti, primo die numerantur. Lawrence quoque 
tradit pulsus saepe ad centum et viginti inter 
initia morbi accelerari. Quum noverimus longe 
diversa, imo contraria de pulsibus a variis aucto- 
ribus proposita esse, non mirum esse poterit, diver- 
sas esse de aspectu quoque sanguinis missi senten- 
tias. Cullen ait sanguinem in tetano detractum 
non omnino esse mutatum, vel si omnino mutatus 
est, cohaesionem ejus aliquantulum laxari. Dr. 
Lionel Chalmers in aestimabili tractatu de Tetano 
in “ The London Medical Observations and In- 
“ quirjes for 1757,” tradit sanguinem nulla un- 
quam inflammationis indicia exhibuisse, sed contra 
solutiorem fuisse, intercurrentibus in facie ejus 
floridis et fuscis striis. Lawrence affirmat san- 
guinem crustam coriaceam faciemque concavam 
ostendere, et experientia eorum, quibus fuit am- 
plior facultas hunc morbum videndi, huic senten- 
tiae, ut credo, opitulatur favetque. Quanquam 
credo coagulum sub finem morbi aliquanto mollius 
interdum repertum iri, vel sanguinem in paucis 
aliquot exemplis non omnino coagulatum fore, e 
venis missum, sed fluidum esse restiturum ali- 
quamdiu post mortem, perinde ac si haec subito 

et per violentiam contigisset. Henricus Earle, in 
exemplo summi momenti quodam ab eo in sexto 
tomo Actorum Medico-Chirurgicorum narrato, ubi 
sanguis affatim detractus magnum praebuit leva- 
men, finis tamen fuit infelix, haec habet verba, 
« I conceive tliat tlie appearance of the blood 
“ (vvhich to the very last exhibited the strongest 
“ marks of inflammation) and the remission of 
« the pain on bleeding, fully warranted my pro- 
“ secuting this plan,” sanguinis nempe deti ac- 
tionem. Inter initia cutis naturalem habet aspec- 
tum, progrediente tamen morbo, saepe sudore 
gelido madet. Per totum tempus alvus est per- 
tinacissime astricta, nec nisi acerrimis cathaiticis 
movenda i liaec alvi conditio tetanum semper 
comitatur, eamque semper se huic morbo comitem 
adjungere, scriptores omnes, quoscunque adivi et 
consului, affirmant ; ad hanc igitur curiosissime 
respicere oportet. Abernethy docet in quatuor 
exemplis, ubi alvi conditionem ipse inquisiverat, 
dejectiones non fuisse stercori similes, idemque 
quaerendum proponit, quaenam fuerit ab injuriae 
illatae tempore, ad id quo haec pestis occupat, 
alvi conditio. In postero hujus horrendi morbi 
tempore, aeger in conditionem redigitur infelicis- 
simam et maxime miserandam, nam quasi equuleo, 
instrumento scilicet cruciandi, extentus usque 
torquetur ; acceSsionesque adeo vehementes sunt. 

et tamdiu perstant, ut intermissio fere nulla inter- 
cedat. Musculi partium corporis anteriorum pares 
cum musculis dorsi contractiones patiuntur, sed 
dorsi contractiones alteras superant, adeo ut spina 
vehementer recurvetur, arcumque cum lecto 
cavum faciat, aegerque occipite et calcibus so- 
lis sustineatur. Quibusdam in exemplis mus- 
culi vehementer adeo sunt contracti, ut rupti 
fuerint, quod in exemplo illo contigit ab Earle 
tradito, et jam supra citato, ubi a facie sum- 
ma utriusque musculi Psoae sanguis fuit effusus, 
quo sublato, fibrae musculosae multum laceratae 
videbantur, et structura mutata, namque molles 
prorsus erant, et digitis prementibus cedebant : 
haec laceratio fere totam muscidorum crassitudi- 
nem aliquatenus occupavit. Colles docet, provec- 
tioribus hujus morbi temporibus, tantam esse vim 
contractionum musculorum, ut calces aegri in 
contactum cum capite pertrahantur, et ipse impetu 
e lecto ejiciatur, et Haller in Sectione %da, Lib. II. 
Physiologiae suae ait, “ Vidi etiam in opistho- 
“ tono tenerae puellae corpus in arcum ductum, ut 
“ dorsum pedis intervallo a lecto distaret, totum 
“ vero robur quatuor incumbentium virorum octin- 
“ gentarum librarum dorsum deprimere nequiret.” 
Venter complanatur, et introrsum trahitur, et 
musculi adeo vigent, ut pressurae cedere nesciant, 
et abdomen duritiem, ut ita dicam, ligneam habeat. 


12 DISSERTATIO MEDICO-CHIRURGIC A 




musculi abdominis ne minimum quidem septo 
transverso, inter inspirationem descendenti cedere 
videntur, et musculi circa cervicem latera et abdo- 
men singuli plane signantur, atque a se invicem 
discreti conspiciuntur. Per totum morbi tempus, 
musculi ne minimum quidem relaxantur, sed 
spasmo continuo contracti restant ; donec vel mori- 
atur homo, vel symptomata ex toto se remittant : 
aliquando mox ante mortem paralysis quaedam 
accedit, si etiam loqui aut bibere conatur aeger, pa- 
roxysmus accedit, et progrediente morbo, parox- 
ysmi nullo conamine nati superveniunt. Lingua 
impetu spasmodico ore ejicitur, et saepe laeditur 
maxillis ita arcte conclusis, ut rursus separari ne- 
queant, ad quod praecavendum manubrium coch- 
learis, mollibus pannis involutum, ubi fieri potest, 
inter dentes teneri debet. Quo tempore lingua 
ore ejicitur, musculi inter maxillam inferiorem et 
tracheam vehementer contrahuntur, et trachea sur- 
sum in faucibus trahi videtur. Spiritus celer ad- 
modum est et inaequalis, atque eo usque perturba- 
tus, ut fere instantem suffocationem minitetur, 
aegerque salivam tenacem, quae faucibus adhaeret, 
extussire conetur. Vultus, pro pallido, jam tur- 
gidus fit et lividus atque horrendum in modum 
distorquetur. Pulsus arteriarum jam celerrimi, 
exiles et abnormes fiunt, quanquam cor valide adeo 
palpitat, ut motus ejus plane conspici queant, et 

auctore Doctore Chalmers undulatio quaedam 
palpitans et quasi subsiliens per totam regionem 
epigastricam non tactu solum sentiri, sed oculis 
etiam videri, possit. Cutis admodum fervet, 
aegerque sudore copioso diffluit. Oculi sunt 
aquosi, et spuma pallida vel cruenta labris ebullit. 
Raro ulla in hoc morbo occurrunt symptomata, 
quae cerebrum laborare significent ; namque de- 
lirium et mentis perturbatio vix unquam ante pos- 
trema morbi tempora accedunt, ubi repetitis gra- 
vissimi mali aggressionibus omnes et animi et cor- 
poris functiones multum perturbantur, et hoc, 
igitur, tempore plerumque usque delirant, dum 
mors in diuturno et intenso spasmo aut convulsione 
generali miseriis finem imponit. Causa, enim 
mortis hisce in exemplis spasmo Tetanico cordi 
communicato referenda est, quo fit, ut sanguinis 
motus statim sistatur. De hoc morbo illud notabile 
est, ut aeger nunquam de angoribus suis conque- 
ratur, sed interrogatus de hac re dicat eos omni 
tolerantia esse majores, et tamen omnes cruciatus 
istos tacitus patiatur. Vir nobilis Gilbertus Blane 
in suis “ Gbservations on Diseases of Seamen” in 
capite eo, quod de vulneribus est, in pagina 56l, 
historiam mirabilem narrat cujusdam Legati, qui 
nullum passus est dolorem, sed potius quandam 
fere voluptatem ex suis convulsionibus cepit : hic 
quarto die ab adventu tetani nihil doloris omni 

tempore passus mortuus est. Annotatum fuit, 
musculos ante mortem nonnihil relaxari, et para- 
lysin aliquando infelicem hunc eventum anteces- 
sisse. Dictum est cadavera hominum tetano per- 
emptorum cito in putredinem ruere. Sed Dr. 
Colles, cui hanc rem inquirendi ampla fuit facultas, 
qui nimirum cadavera ejusmodi haud raro in con- 
clavi secandis iis dicato haberet, putredinem nihilo 
celeriorem in his vidit, quam in cadaveribus eorum, 
qui aliis morbis absumpti fuissent. Tempus, quo 
morbus morte finiri solet, a tribus ad quatuor dies 
pertinet, aliquando tamen ad diem septimum deci- 
mum vel etiam vigesimum protrahitur. Vir no- 
bilis, Jacobus M‘Gregor docet raro ultra diem oc- 
tavum in Peninsula pertinuisse. Longitudinem 
morbi variam respicientes quidam auctores tres 
species fecerunt, inter alios Dr. Colin Chisholm, 
qui Acutam, Subacutam et Vetustam proponit. Me 
judice, vix ulla morbi exempla vetusta appellari 
merentur ; hoc solum affirmare licet, quaedam ex- 
empla, quam alia minus acuta esse, ideoque, si di- 
visione hujusmodi omnino opus est, eam mallem, 
quam Guthrie proposuit, speciem Acutam, spe- 
ciemque Mitem faciens ; quarumque tamen utri- 
que neque exactos longitudinis fines, neque accu- 
ratam intensitatis mensuram, existere posse mani- 
festum est : Quod tamen parum est momenti, qua- 
tenus ad curationem spectat. Dr. Dickson quon- 

dam Medicus Classis Britannicae tradit formam 
morbi vehementem sive acutam plerumque intra 
diem tertium finiri ; quod experientia confirmat. 
Larrey, in libro suo, “ Campagne d’ Egypt,” de 
iis qui in praelio Pyramidum vulnerati et postea 
Tetano correpti sunt, locutus ait, “Tous ces blesses 
“ perirent letroisieme, le quatrieme,oulecinquieme 
“ jour, leur mort fut precedee de sueurs abon- 
“ dantes/ 5 Idem porro ait “ A la prise de Jaffa, 
“ nous perdimes quelques blesses du Tetanos ex- 
“ trement aigu, tous ceux qui eu furent atteints 
“ moururent en deux ou trois jours.” In scrip- 
tis antiquorum quoque auctorum hoc fere tempus 
memoratum legimus, quo mors accedere soleat 
Hippocrates de opisthotono affectis haec habet, 
“ ovroi r^ircuoi rr\g (pcovyjg \v6iinr\g^ koli ayg - 

“ [htovai Sicc rcov piwv, g/§g (pOcurovcri (ptxyziv rccg rin- 
“ <ragg<7^a/Sg^a vyetg yivovrcti” Celsus quoque di- 
cit, “ Ea saepe intra quartum diem tollunt ; si 
“ hunc evaserunt, sine periculo sunt.” Multi auc- 
tores monent aegrum, si septimo diei supervixerit, 
revaliturum esse. In exemplo quodam tetani, a 
Thoma Duncan Chirurgo GHnadense per fumum 
tabaci tractato, in tomo, Diurni Edinburgensis 
Medici et Chirurgici undecimo narrato, hic vir 
felicem exitum ideo speravit, quod aeger ultra 
quartum diem vixerat, quum hunc diem in cae- 
teris ferme criticum fuisse observasset. Nihilo- 

minus, me judice, non omnino pro certo proponi 
potest, exitum non tandem fore infaustum, donec 
omnia Tetani symptomata ex toto recesserint. 


DE MORBIS QUI TETANUM QUO- 
DAMMODO REFERUNT. 

Omnium morborum Hydrophobia maxime te- 
tanum refert, quae quidem in universum ei adeo 
similis est, ut quidam non dubitaverint utrumque 
morbum pro uno eodemque habere. In hydro- 
phobia, ut in Tetano, eadem existit praecordio- 
rum oppressio ; eadem pectoris angustia ; iidem- 
que paroxysmi generales spasmodici, tetanicis si- 
miles. Re autem propius inspecta invenietur, 
has musculorum convulsiones magis tremores, 
quam spasmum tonicum, referre ; et postquam 
paroxysmus aliquandiu perstiterit, eum prorsus 
abire, aegrumque spasmo vacuum relinquere ; 
membra iterum flexilia fiunt, quod non omnino 
ita se in tetano habet. In hoc enim morbo uni- 
cus tantummodo est spasmus continuus, et, pa- 
roxysmo decedente, musculi non minus rigidi, 
quam erant ante ejus adventum, restant. Sig- 
num hydrophobiae proprium et satis insigne est 
liquidorum horror ingens, qui (quanquam non 
semper adesse nonnulli affirmant) quodammodo 

saltem ia omui fere, ut credo, hydrophobiae ex- 
emplo urgere reperietur. In casu valde defleto 
Ducis de liiclimondia, qui hoc morbo morsu vul- 
pis illato in Canada mortuus est, hic liquorum 
horror insignis erat, adeo quidem ut militares ad- 
jutores caeterique sui eum vix per silvas, in qui- 
bus haud brevem viam faciendum erat, deferre 
possent, ut domum aliquam adirent, in quam re- 
ponerent. Nam, ubicunque paludem aut stagnum 
appropinquabant, vel etiam in ejus conspectum 
veniebant, quanquam satis fortis erat, nec parva 
vi animi pollebat, adeo conspectu aquae vexatus 
est, ut quasi perterritus exiliret., et suis, qui tene- 
bant, rejectis longe procurreret. In tetano, quan- 
quam paroxysmi haud raro conatu bibendi liquo- 
res accessuntur, nullus eorum horror est, neque 
ulla ratio paroxysmorum ob hanc causam acceden- 
tium reddi potest, nisi quod majore contractione 
musculorum pharyngis et oesophagi ad fluida, 
quam ad solida, devoranda opus est, propter quam 
caeteri musculi quasi per consensum concitantur. 
In hydrophobia quoque species quaedam timidita- 
tis et alienationis in vultu notanda est, a vultu Te- 
tanico longe diversa, qui semel spectatus aegre 
memoria elabctur. Multi porro contendunt binos 
hos morbos ab iisdem vel similibus causis prove- 
nire, et hydrophobiam esse ad naturam vulneris 
morsu illati, non omnino ad venenum aliquod 

C 

immissum ex saliva animalis rabidi, referendam. 
Quod ad hanc opinionem attinet, equidem haud 
dubito, multa Tetani exempla morsibus canum ali- 
orumque animalium, haud secus ac aliis vulneri- 
bus punctis, concitari ; unde fortasse quadam ex 
parte horum morborum confusio. In tali autem 
causa, furorem animalis nihil omnino ad Tetanum 
excitandum attinere, et hunc morbum, igitur, 
vulneris solius effectum esse opinor. Contra, hy- 
drophobia nunquam insequitur, nisi animal, quod 
momorderit, vel ipsum hoc morbo laboret, vel sal- 
tem rabidum sit ; et experimenta a Magendie et 
Buschet instituta, me. judice, hanc litem dijudi- 
cant, et plane commonstrant, virus morbidum 
gigni, et cum saliva rabidi animalis misceri ; hunc 
morbum ob salivam vulneri intrusam, virusque 
morbidum a sano corpore absorptum, propagari, 
neque demum naturam speciemve vulneris omni- 
no ad propagandam hydrophobiam attinere. 

Quod ad diagnosin Tetanum inter et Epilepsi- 
am statuendam pertinet, hos morbos vix posse pro 
se invicem haberi censeo ; namque epilepsiae im- 
petus subitus, musculorum convulsiones (spasmi 
scilicet clonici) motusque et sensus inter paroxys- 
mum amissi hanc satis a Tetano distinguunt. 

Est forma quaedam Hysteriae, quae putata est 
Tetanum quodammodo referre, in qua aegra jacet 
oculis semi-clausis. In hac Hysteriae forma, pa- 

roxysmi aliquamdiu, interdum dimidium diem 
perstant : sed in hoc affectu neque est vultus iste 
Tetanicus, neque musculorum rigiditas : impetus 
hujusmodi in feminis temperamenti nervosi quovis 
incitamento excitari potest, atque a functionibus 
uteri ejusque appendicum perturbatis pendet. 
Effectus quoque elementorum praecipuorum quo- 
rundam medicaminum, maxime strychninae, in 
musculis editi quosdam moverunt, ut credant 
hunc morbum his rebus quoque concitari. Ad- 
versus hanc sententiam ea citabo, quae in tractatu 
“ Remarques sur la noix vomique consideree 
“ comme medicament,” dicto Dr. F. M. Cozes 
tradidit. “ Le Tetanos provoque par la noix 
“ vomique n’estpas en tout semblable au Tetanos 
“ ordinaire ; dans l’un les secoupes et les con- 
“ tractions des muscles reviennent par acces, que 
“ l’on peut reproduire a volonte, tandis que dans 
“ 1’autre les contractions sont permanentes et 
“ n’obeissent a aucune puissance exter ieure.” Ex 
morbis, qui Tetanum maxime referunt, ita breviter 
et parum perfecte cum eo collatis, mihi constare 
videtur, morbum de quo agitur, ita propriis et 
notabilibus signis stipatum esse, ut facile possit, 
ab aliis omnibus musculorum malis dignosci. 

DE CAUSIS, QUAE HOMINES TETANO 
OPPORTUNOS FACIUNT. 

Hujusmodi causae ad effectus coeli, vel ad pri- 
marium corporis habitum referri possunt. In ca- 
lidis et mediis orbis terrarum regionibus, quam in 
magis septentrionalibus et frigidioribus, et in ma- 
ritimis, quam in Mediterraneis, hic morbus et 
frequentius occupat, et gravius urget : atque in 
his etiam regionibus saepius occui'rit iis anni tem- 
poribus, quibus post fervidos diei ardores graves 
rores noctu subeunt ; et quibus homines alternis 
vicibus ingenti aestui, et imbribus gravibus objecti 
sunt. Subitae aeris mutationes, potissimum ab 
intenso calore ad magnum frigus, ut et aer humi- 
dus nocturnus magnopere conferunt ad vulneratos 
reddendos aptos, ut hoc horrendo malo corripian- 
tur ; et hae causae solae prae caeteris omnibus 
hujus morbi speciei Idiopathicae originem prae- 
bent. Larrey in “ Memoires de Chirurgie Mi- 
“ litaire,” haec habet verba, “ Je remarque que 
“ les plaies d’ armes a feu sur les trajets des nerfs, 
“ on aux articulations, Pont souvent produit dans 
“ ce elimat, particulierement pendant les saisons 
“ ou la temperature passe d’un extreme a Pautre 
“ dans les lieux humides dans ces ceux qui sont 
“ voisins du Nil ou de la mer.” Quin et haec 

tradit, “ Dans le nombre des blesses, que nous 
“ donna la bataille des Pyramides, cinque furent 
“ attaqucs du Tetanos, que developperent sans 
“ doute 1’humidite et la fraicheure des nuits.” 
Porro de exemplis Tetani, quae post expugnatam 
Jaffam sermonem agens, ait, “ II est a remarquer 
“ que les hopitaux etaient situes sur le bord de la 
“ mer, et que la saison etait pluvieuse.” Expe- 
rientia Doctoris Dickson cum hac opinione Ba- 
ronis Larrey consonat ; de effectibus mutatae 
aeris tempestatis, et praecipue aeris nocturni in 
malis Tetanicis arcessendis ; hic vir tradit, eodem 
tempore quo exempla illa a Larrey recensita in 
Egypto occurrere, centum fere milites, Anglos, 
et Gallos, in praelio die 15to Martii, An. 1801, 
facto male vulneratos, s(? curasse, qui quamdiu in 
nave ipsius curae commissi erant, ab eo scilicet 
tempore ad finem mensis Aprilis insequentis, om- 
nibus Tetani aggressionibus vacui erant. Istis 
anni temporibus in Bello Peninsulari Tetanus 
saepissime occurrere videbatur, praecipue quum 
milites defatigati, et longo intinere interdiu et 
magna exercitatione calefacti aeri nocturno humi- 
doque objecti fuerunt. Frequenter admodum oc- 
currit mense Augusto, post celebre Salamancae 
praelium, quod Junii die 22do factum est, mul- 
taque ejus exempla mense Novembri insequente, 
post obsidionem Burgosii apud vulneratos occur- 

rerunt. Vir nobilis Jacobus M ‘Gregor certiores 
fecit exercitum in memorabili illo bello multum 
exercitatum esse, et magnam Hispaniae partem 
peragrasse ; militesque artioribus solis ferventis 
interdiu objectos noctu plerumque sub pleno Jove 
cubuisse. A mense Junio ad Septembrem calor 
coeli haud mitis erat ; mense Augusto raro minor 
erat eo, quem nota thermometri Fahr. 90° de- 
signat. Pluviae mense Septembri accesserunt, 
et Octobri et majore Novembris parte, graves 
admodum erant, quo frigus istud, quod in Lusi- 
tania mense Decembri prioris anni fuerat, exer- 
citum ubique, quum fines steriles et montanos Lu- 
sitaniae inierat, gravissime vexabat. Aestate pos- 
tera, ex auctoritate ejusdem viri, post praelia Vit- 
toriae et Pampelunae, Tetanus multo frequentior, 
quam unquam ante in Peninsula, erat ; neque for- 
san a re nostra alienum est hic annotare. Gangrae- 
nam, quae valetudinariorum dicitur, et frequentis- 
simam fuisse, et rapidissime propagatam esse. Ex- 
emplum Tetani tradit Guthrie, quod occurrit in 
quodam ex valetudinariis Sancti Andero, quodque 
vulneri manus aversae supervenit, dum simul ista 
gangraena manum occupavit, magnamque ejus par- 
tem corrupit. Qmriquam hic morbus iis anni 
temporibus et in isto aeris habitu, quae jam pro- 
posita sunt, saepius contingit, aliquando, tamen, 
nec raro quidem, sub magno frigore coeli videtur. 

Vir nobilis Jacobus M ‘Gregor ait. “ The har- 
“ assing duties and severe weather, which the 
“ troops experienced, were causes of sickness to 
“ the divisions of the army employed at the seige 
“ of Ciudad Rodrigo ; the sick and wounded, 
“ French and Portuguese, as well as British, 
“ were moved to Castanech^a, Celorico, and ul- 
“ timately to Coirabra, a distance of more than 
“ forty leagues from Ciudad Rodrigo. The 
“ nuinber of wounded was very great, a great 
“ many of them arrived with the extremities 
“ frost-bitten, and Tetanus was not uncommon.” 
Dr. Hillary in suo libro, cui titulus, “ Observa- 
“ tions on the Air and Diseases of Barbadoes,” 
affirmat homines aliquot tempestate mensis Martii 
sicco et frigidulo Tetano a causis, uti videbatur, 
levissimis correptos fuisse : atque vir nobilis Gil- 
bertus Blane in “ Observations on the Diseases 
“ of Seamen,” auctor est ; Tetanum plures ex 
iis vulneratis affecisse, qui in partibus valetudi- 
narii aeris afflatui objectis cubabant. — Ex his, igi- 
tur, constare videtur, non calorem solum, sed fri- 
gus et humorem aeris hunc insequentia, corpus 
magis Tetano opportunum reddere. Quo hoc 
confirmetur, annotare liceat, in Canada, ubi men- 
sibus calidis aestivis, aestus coeli inter notas ther- 
mom. Falir. 90° et 112° variat, et aer siccissimus 
est, me ne unum quidem Tetani Idiopathici ex- 

emplum vidisse, et Traumaticum etiam rarum in 
ea regione dici posse, quum frequentiam ejus in 
quibusdam aliis regionibus, et anni temporibus 
respicimus. 

Proclivitatis ad Tetanum ab aeris habitu isto ra- 
tio fortasse talis est : corpus ardore intenso mo- 
bilius redditur, et cordis vasorumque actio inten- 
ditur ; hinc humores majore quantitate et majore 
impetu solito ad summum corpus feruntur ; qui 
tamen auctus sanguinis fluxus subito compescitur, 
quum corpus aeri frigido humidoque objicitur: 
aequilibrium humorum circumfluentium evertitur, 
et uti fit in partium quarundam congestionibus, 
vasa sanguifera medullae spinalis ej usque mem- 
branarum sanguine implentur ; hae texturae ma- 
gis solito irritabiles fiunt, et facile conjici queat, 
rebus se ita habentibus, vulnus aliquod, sive irri- 
tationem gravem velut ab adurente medicamento, 
inflammationem his partibus illaturum esse, qua 
vis propria nervorum omnium spinali medulla 
emissorum, pariter ac omnium eorum, quibuscum 
medulla spinalis ejusque nervi ullo modo connec- 
tuntur, morbose intenderetur, adeo ut musculi 
omnes, qui inde nervos accipiunt, afficerentur, et 
quo ardentior esset horum nervorum vel partium, 
unde oriuntur, inflammatio, eo vehementius con- 
traherentur. Tetani invasionem a certo aeris habi- 
tu, miasmati quodammodo simili, pendere non- 

nulli crediderunt, qui nimirum observaverint Te- 
tanum latius hic quam illic grassari, et in una 
oppidi parte occurrere, dum in aliis vicinis, vul- 
nerati prorsus immunes esse videntur ; et Dr. 
Hennen in aestimabili suo libro de Chirurgia Mi- 
litari ait. “ It is a fact not a little curious, tliat 
“ patients under similar circumstances, in every 
“ respect of age, diet, nature, period of infliction 
“ of wounds, as well as accommodation for their 
“ cure, sliall become liable to it in one hospital 
“ or district of a town, and be free from it in 
“ another,” quod affirmat, “ was very obvious 
“ after the battle of Toulouse.” Aliud est, quod 
proclivitatem istam augere possit, alvus scilicet 
astricta, quae constanter adeo solet Tetanum et 
antecedere et comitari. Hanc alvi conditionem 
Abernethy subtiliter inquisivit, et ab iis, quae 
proposuit ille, plane constat illum censere, vulnus 
sive laesionem primum organa concoquendi per- 
turbare, hinc chordam spinalem, et totum fortasse 
genus et nervosum, et musculosum affici, Teta- 
numque fieri. Hanc alvi obstipationem, saepe 
proclivitatem ad Tetanum vel dare, vel augere 
multi auctores testantur, et Dr. Dickson hoc ma- 
lum apud milites nautasque in India Occidentali 
nuper rarius ideo fuisse credit, quoti universa eo- 
rum valetudo et imprimis alvi conditio melius cu- 
retur purgantibus nimirum liberius adhibitis, prae- 

cipuc ex quo tempore Dr. Hamilton optimum 
suum librum de his remediis publici juris fecit ; 
in quo quidem ratiocinatio multa magni aestiman- 
da de hac re, et hanc sententiam valde confirmans, 
legitur. Ex ingenti numero vulneratorum per 
septennium in Egypto actum, non plures quam 
sex e nautis. Tetano correptos fuisse Dr. Dick- 
son cognoverat ; sed etiamsi aliquot exempla eum 
fefellerint, paucissimos tamen affectos esse constat, 
si cum numero vulneratorum comparentur. Ra- 
rius hunc morbum nuper quam ante occurrere 
propter meliores et morum et exercitationum et 
medicinae leges, praecipue quod ad alvi condi- 
tionem pertinet, nec propter ullam naturae coeli 
mutationem, ex eo apparet, quod Nigri, praeser- 
tim juniores, morbis ejusmodi adhuc obnoxii 
sunt, quanquam hi etiam ipsi nunc minus, quam 
olim, quia nimirum plus iis attenditur. 

Quod ad animi effectus in proclivitate facienda 
pertinet, Dr. Ilennen auctor est, iram metumque 
post vulnera illata vel curationem chirurgicam in 
aliis, et consensum sive sympathiam, etsi raro, in 
aliis tetanum arcessivisse. Quatenus hominis ha- 
bitus et temperamentum eum huic morbo aptiorem 
reddant, apparebit, quum reputamus, Tetanum 
homines plerumque robustos validosque et plenos, 
mediaeque aetatis et juniores, quam aetate pro- 
vectiores, quinetiam longe plures mares, quam fe- 

minas, potius invadere. Porro et observatione et 
experientia constare videtur, homines huic malo 
maxime obnoxios, eos esse, qui causa excitante 
admota, promptissime congestionibus et inflamma- 
tionibus organorum interiorum afficiuntur. Ex 
auctoritate eorum, qui medicinam in India occi- 
dentali fecerunt, et quibus ampla fuit hunc mor- 
bum videndi facultas, videtur Nigros, quam Al- 
bos, ei esse obnoxiores, et Dr. Chalmers affirmat 
eum apud Nigros servos in Carolina Australi fre- 
quentissimum esse. Fortasse aliquid peculiare 
est in corporis habitu Nigri hominis, quo, quam 
Europaei, magis opportunus his malis redditur j 
sed, praeterea, proclivitatis hujus majoris rationem 
satis manifestam ex moribus horum in illis regioni- 
bus deducendam esse opinor. Ibi enim mos est Ni- 
gris totam noctem sub divo in viridi fronde aeri noc- 
turno et roribus objectis, saepissime post graves 
diei labores dormire. Ob defatigationem, saepius 
etiam ob ebrietatem, corpora eorum maxime apta 
sunt, ut iis causis afficiantur, quae Tetano post 
vulnus aliquod leve fortasse, aut injuriam acces- 
suro favent ; et his moribus solis fere omnia Te- 
tani Idiopathici exempla in mediis mundi regioni- 
bus occurrentia sunt tribuenda. 

Fortasse notatu non indignum est, neque a re 
nostra alienum, Spasmum Tetanicum non homini 
soli proprium esse, sed haud raro quadrupedes 



28 DISSERTATIO MEDICO-CHIRURGICA 

quoque in calidis his regionibus afficere. Equus 
potissimum est huic malo maxime obnoxius. 
Grimstone Chirurgus Navis Regis Britannici 
Tourrant appellatae in Epistola ad Doctorem 
Dickson missa se duos equos hoc malo affectos 
vidisse scribit, et Dr. Moseley in “ Observations 
“ on Tropical Diseases,” tradit animalia omnium 
specierum ei esse obnoxia, seque multos equos 
eo perire vidisse. In his animalibus iisdem causis, 
quibus in homine, morbus excitatur. 

Notatu dignum est Tetanum saepe in capris 
post castigationem in quibusdam Indiae occidenta- 
lis partibus, quibusdam anni temporibus occurrere. 
Pars epistolae ad me urbane missae ab amico meo 
peramato et optimo Legato Colonello 0’Hara 
quaedam de hac re lectu dignissima continet ; 
quam igitur huc transferam : data est Londini, 
Dec. 28, An. Dom. 1831, inquit, “ In reply 
“ to your inquiries respecting Locked-jaw in the 
“ West Indies, I beg to inform you, tliat I have 
“ seen many tnstances not only of men, but also 
“ of inferior animals, dying in Pigeon Island, 
“ St. Lucia, of tliis disease, from wounds of every 
“ description. It is the custom in that country to 
“ emasculate the goats, and I as a stranger un- 
“ acquainted witli the circumstances, directed the 
** experiment to be made on some young ones of 
“ mine, and to the best of my recollection not more 

“ than onc in three escapeil the disease, vvhicli 
“ was uniformly fatal. It is remarkablc tliat 
“ Pigeon Island was then and generally is one of 
“ the most healtliy islands in that part of the 
“ world, and Tetanus is frequently tlie only 
“ endemic disease.” 


DE PATHOLOGIA MORBI. 

Multi, qui de Tetano scripserunt, opinari vi- 
dentur nulla vestigia morbi in cadaveribus eorum, 
qui perempti sunt eo, reperiri posse : alii, porro, 
qui huic rei lucem quasi affundere conati sunt, 
potius eam obscurasse videntur, adeo opiniones de 
Pathologia morbi, et vestigiis ejus post mortem 
detegendis, discreparunt. Mihi videtur hanc opi- 
nionum diversitatem, majoremque ideo naturae 
hujus mali causaeque proximae obscuritatem in- 
quisitionibus Pathologorum male directis potius 
quam alii cuilibet rei esse tribuendas. 

Varia morbosa post mortem ex Tetano detecta 
a variis auctoribus proposita sunt ; sed antequam 
Chorda Spinalis post mortem inspici coepta est, nul- 
la ex his vel in hoc, vel in aliis morbis spasmodicis 
dictis, proximam causam satis exposuerunt. Chor- 
dam Spinalem, tanquam morborum spasmodici ge- 
neris sedem, Dr. Joannes Frank Viennensis, 


J 


30 DISSERTATIO MEDICO-CHIRURGICA 

credo, primus omnium attentioni Pathologiae pe- 
ritorum commendavit, qui nimirum duo exem- 
pla Tetani cum sectione in medium protulit: 
et magna laus Doctori Saundcrs Edinburgensi de- 
betur, utpote qui primus hanc rem serie sectionum 
Ailno 1808, incepta plane explicuit et illustravit. 
Hic vir affirmat, in illis omnibus exemplis ubi 
Anatomi, quum cadavera incidissent, nihil reperi- 
endum esse dixerunt, quod morbi rationem daret, 
eos, si spinam inspexissent, rem satis fuisse intel- 
lecturos ; in omnibus, enim, morbi sedem in spinae 
canali latuisse. Accuratissima, ut ipse opinor, et 
optima hujus morbi historia pathologica legenda 
est in epistola ab hoc viro ad Doctorem Duncan 
2dum scripta et in Tomo 1 6to Diurni Edin- 
burgensis Medici et Chirurgici, mense Maio, 
An. 1820, edita. Cujus aestimabilis vestigiorum 
morbi ex plurimis sectionibus collectorum descrip- 
tionis praecipuam materiam citare liceat. Eo, 
igitur, auctore, si quis musculus sive eorum qui 
voluntati parent, sive eorum qui injussu animi 
agunt, spasmo afficitur, et homo hoc malo durante 
moritur, inspectione facta comperitur, nervos, qui 
istum musculum adeunt, suis conspicuis originibus, 
ubi nimirum e cerebro, medulla oblongata aut me- 
dulla spinali emitti videntur, vasis rubris turgidis 
obtectos esse. Haec turgescentia effectusque ejus 
rectam cum mora et gravitate spasmi sive convul- 

sionis rationem habent. In omni gravi et perti- 
naci exemplo vasa turgida in ipsam materiam me- 
dullae spinalis intrantia persequi potest aliquis 
scalpello, a lateribus nempe striarum, quae fila- 
menta nervosa continua esse videntur, necnon 
juxta chordas nervosas per vaginas illas, quas a dura 
matre accipiunt : positura corporis post mortem 
non omnino, quatenus percipi potest, haec vestigia 
in cadavere detegenda afficit. A parte anteriore, 
vel posteriore, in lumbis, pectore, cervice, vel in- 
tra cranium conspiciuntur, et affinitatem cum par- 
tibus spasmo affectis manifestam habent. Nervi, 
autem, musculos adeuntes illos, qui nec spasmo, 
nec convulsione laboraverint, vasis turgidis vacui 
sunt. 2do, Si Tetanus maxillas solummodo affe- 
cerit, quidam nervi Tubere annulari et medulla 
oblongata exorti modo jam dicto affecti reperiun- 
tur : sin membra inferiora tota truncumque cor- 
poris, pariter ac maxillas, occupaverit, origines 
nervorum a Tubere annulari ad caudam equinam 
vasis rubris turgidis obteguntur : nervi demum 
ita originibus suis turgentes numero et situ cum 
musculis affectis congruunt. Hanc inquisitionem 
Dr. Saunders sexdecim annos persecutus erat, et 
ne unum quidem exemplum hac lege excipiendum 
invenerat. Quidam opinantur illum contendisse, 
medullam spinalem, nervos ejus, membranasque 
semper vasis turgidis affici, quod autem ipse negat. 

Exempla Trismi vir ille exploravit, in quibus me- 
dulla spinalis ejusque nervi et membranae ab At- 
lante ad vertebras usque lumborum fere ex toto 
sana erant ; in his autem exemplis non modo ori- 
gines nervorum medullae oblongatae, sed ipsa me- 
dulla reti quasi vasorum rubrorum turgentium in- 
clusae erant. 

Dr. Reid in Dissertatione de Natura et Cura- 
tione Tetani Eblanae An. 18 17 data, exemplum 
pueri annos quatuordecim nati commemorat, (quod 
jam supra innui) cujus dextri pedis digiti graviter 
adusti fuerant : in valetudinarium chirurgicum 
Richmondianum acceptus est, ubi dies quatuor 
aut quinque curabatur, quum Tetanus accessit, et 
intra triginta et sex fere horas a primo adventu 
peremit. Patefacto cadavere, viscera et pectoris 
et ventris sana prorsus videbantur, neque aliquid 
morbidi in genere musculoso detegi poterat. 
Cerebrum omnino integrum videbatur, nisi quod 
copia vasorum et rubor in membranis nonnihil 
aucta essent ; quum autem a parte posteriore spina 
aperta fuit, in conspectum venit materia quaedam 
adiposa in tela cellulosa duram matrem investiente, 
per spatium aliquot vertebrarum dorsalium depo- 
sita. Hanc autem Dr. Reid non praeter naturam 
adesse censebat, eamque observavit ideo tantum, 
quod utroque loco defuit, proxime supra partes, 
ubi humor effusus postea detectus fuit. Massa 

nervosa, salva dura matre, ex osseft sua theca ele- 
vata, haud parum sanguinis repertum est, in eam 
telam cellulosam effusi, quae medullam cum su- 
perioribus lumborum et inferioribus dorsi vertebris 
conjunxerat : similis effusio quoque secus corpora 
superiorum dorsi et duarum inferiorum cervicis 
vertebrarum reperta est. Incisd dura matre ab 
anteriore parte, sive eft, quae juxta corpora verte- 
brarum fuerat, massa nervosa, plurimis vasis, 
iisque omnigenis miro modo intortis referta vide- 
batur. In parte proxima nonae decimaeque dorsi 
vertebris, aliquid subalbum erat, materiae medul- 
lari arachnoideam meningem inter et piam ma- 
trem effusae simillimum, ad spatium fere sesqui- 
pollicis pertinens, et dimidium fere chordae ner- 
vosae ambitum includens. Rupta membrana, qua 
investita fuit, ipsa materia detergeri poterat, neque 
vel levissimus humor in pia matre aut ejus vasis 
detegebatur. Nihil in nervosa materia apparebat, 
quam color materiae et corticalis et medullaris so- 
lito saturi or. Vasa sanguifera Piae matris et cere- 
bri, sed imprimis illius meningis, nonnunquam 
sanguine distenta fuere reperta ; quanquam morbi 
vestigii hujus haud multi mentionem fecerunt. 
Dr. Monro in “ Elements of Anatomy, p. 569,” 
tradit maxime insigne inflammationis cerebri et 
membranarum medullae spinalis exemplum fuisse 
hominis, qui aliquot dies tetano laboraverat. In 

historia in “ Lontlon M edico- cliinirgical Review, 
“ Octob. 1831,” narrata feminae Annos 5G natae, 
quae Tetano in “ Hospital St. Antoine” absumpta 
fuerat, secto cadavere, meninges cerebri vasis 
rubris abundare repertae sunt, nihil aliud autem 
in cerebro notabile erat, nisi quod concisum plura 
puncta rubra solito ostendebat. Multum erat 
liquoris serosi in Theca vertebrali effusum, mem- 
branaeque medullam spinalem complexae roseo 
colore rubebant, dum in ipsa medulla striae san- 
guineae in ramorum arboris speciem depositae 
conspiciebantur. Columnae anteriores plane emol- 
litae erant, neque scalpello incidenti omnino resis- 
tebant ; inspectae quidem subtilius in pultem, ge- 
latinae similem redactae, praecipue in lumborum 
regione, ut et cervicis, videbantur. Columnae pos- 
teriores solitam sanamque densitatem habebant. 
Nervorum origines anteriores posterioresque nervi 
pneumo-gastrici, ganglion semilunare, nervique 
magni symphathetici nihil praeter solitum osten- 
debant. Iis in exemplis ubi mortem antecesserit 
paralysis, serum plerumque intra membranas me- 
dullae spinalis effusum invenitur. In paucis ali- 
quot ganglia sympathetici magni inflammata erant : 
quod autem actioni vasorum auctae a medulla spi- 
nali continuatae tribuendum esse opinor. Saepe 
post mortem pharynx et oesophagus contracti, et 
interna horum membrana inflammata, necnon vis- 

cera abdominis inflammatareperiuntur ; quae omnia 
pro causa proxima morbi auctores sui habuerunt. 
Has autem conditiones, quando revera adsunt, 
pro effectibus excitationis magnae, Generis mus- 
culosi, me judice, habere oportet. De his Larrey 
ait “ a 1’ouverture que J’ai fait des cadavres de 
“ personnes mortes du Trismus, J’ai trouve le pha- 
“ rynx et 1’aesophage considerablement resenes 
“ leurs membranes internes, rouges, inflammees 
“ et enduites d’une humeur visqueuse et rouge- 
“ at re.” Ex quatuor sectionibus a Doctore M‘Ar- 
thur narratis, quo comprobetur, hunc morbum ab 
inflammatione viscerum abdominis pendere, vel 
saltem ab ea stipari videtur, inflammationem in 
hoc casu ab Enteritide diversam esse, vel ab ea, 
quae in iis, qui febre endemiali regionum calida- 
rum perempti sunt, conspicitur. In Enteritide 
intestina saepe inter se invicem adhaerent, inter- 
positis recentioris lymphae laminis ; flocci quoque 
materiae quasi coagulatae saepe, et pus aliquando, 
reperiuntur. In inflammatione quae Tetanum 
comitatur, ex auctoritate Doctoris M‘Arthur, nul- 
lae sunt adhaesiones, nihil puris formatum. In 
febre Endemiali, intestina tenuia tota aequalius 
sunt inflammata, tunicaeque intimae ventriculi et 
intestinorum maculas gangraenosas ostendunt : 
colon semper contractum est, rarissime inflamma- 
tum. In Tetano colon pariter ac intestina tenuia 

inflammatum, non contractum invenit. Hoc de 
colo non contracto, ni fallor, parum cum observa- 
tionibus Doctoris O’ Beirne (nuper chirurgi mili- 
tum qui Tormenta Bellica Regis Britannici cu- 
rant), nunc unius e chirurgis valetudinarii chirur- 
gici Richmondiani Eblanae, convenit ; qui scili- 
cet in omni fere exemplo, ubi intestina erant in- 
flammata, colon quoque contractum invenit. Huic 
viro copia fuit prope innumera hujus morbi ex- 
empla videndi, quum in Exercitu multos per an- 
nos fuisset, multaque stipendia longa et taedii 
plena in nupero cum Gallis bello &c. fecisset. 
Vir idem nunc opus de hac reparat brevi in me- 
dium proferendum, ex quo, quum bene nota sint 
auctoris ingenium scientiaque medica et felicitas 
magna, qua plerumque Tetani exempla tractavit, 
multum sperandum est, quod curationem morbo- 
rum generis spasmodici multo meliorem reddat. 
Quod ad ista morbida in pectore et abdomine de- 
tegenda supra tradita, notabile est et notatu dig- 
num, auctores, qui ea memorarunt, nihil omnino 
de conditione cerebri, medullae spinalis aut ner- 
vorum in ullis ex his sectionibus proposuisse, un- 
de aequum est inferre, eos haec organa non om- 
nino explorasse, et quanquam haec observata si- 
mul cum conditione generis nervosi post mortem 
spectata possent haud parum in natura hujus mor- 
bi investiganda conferre, per se tamen spectata 

potius aliquem in errorem ducerent : et quanquam 
multa fuerint exempla, ubi exploratione curiose 
lacta nihil morbidi detectum fuisse fertur, verisi- 
millimum tamen mihi videtur in his ipsis, si mo- 
do recte explorata essent, pluribus saltem rubo- 
rem majorem e pluribus vasis in medulla spinali, 
ejusve membranis, aut nervis, aliquando etiam in 
cerebro, saltem ad cerebro-spinalem axim usque, 
inventum fore. 

Raro quidem aliquid praeter naturam in mus- 
culis hoc morbo affectis, vel in nervorum ra- 
mulis hos musculos adeuntibus conspicitur, quam- 
vis aliquando fibrae musculosae in transversum 
vehementibus contractionibus laceratae, et molli- 
tae reperiuntur, ut in exemplo ab Earle narrato, 
ubi praeterquam quod musculi rupti erant, san- 
guis quoque in eorum vaginas fuerat effusus j 
fibraeque prorsus molles fuerunt, atque, ut ipse 
hic auctor ait, cum musculis animalis currendo 
in venatione interfecti comparandae. Dr. Hen- 
nen in plurimis sectionibus quas post Tetanum 
Traumaticum fecerat, nunquam aliquid praeter 
solitum in ipsis vulneribus vidit, nisi quidem in 
uno, ubi nervus radialis aliquantulo crassior fac- 
tus erat, spiculumque osseum ei inhaerebat ; hic 
homo sex hebdomadas supervixerat : et in alte- 
ro ubi, post antibrachium prope cubitum ampu- 
tatum, haud parum seri in musculos, et circa vasa 

effusum reperit : nervus, quem ligatura inclusum 
fuisse, suspicatus erat, prorsus sanus videbatur, 
sed vena ad distantiam duorum pollicum a ligatu- 
ra exulcerata fuit, et crassitudo ejus tunicarum 
fere ad quartam pollicis partem aucta ; et inflam- 
matio ad cor pervenerat. 

Jam praecipua morbi vestigia, quae post mor- 
tem ex Tetano frequentissime occurrunt, enume- 
ravi ' y et quaecunque alia ab auctoribus observata 
et descripta sunt, parum vel nihil ad hunc mor- 
bum attinere, et nihil lucis obscuritati Patholo- 
giae horrendi hujus mali allatura esse credo. 

Ex cadaveribus eorum, qui Tetano perierunt, 
exploratis, et ab experimentis a Swan, chirurgo 
valetudinarii Lincolniensis, de canibus institutis, 
quo effectus injuriarum in irritatione universi 
corporis excitanda explicaret, mihi constare vide- 
tur, hunc morbum cum inflammatione vel saltem 
gravi irritatione medullae spinalis vel ejus mem- 
branarum, vel utrorumque connecti, vel inde pen- 
dere ; injuriasque organorum moventium hunc 
morbum ideo concitare, quod irritationem morbo- 
sam, sive inflammationem communibus origini- 
bus nervorum motui inservientium inferant : eam- 
que sive inflammationem, sive tantum morbo- 
sam irritationem per nervos, qui musculos labo- 
rantes adeunt, vel neurilema, quod illos investit, 
transmitti. Huic rationi modum, quo fiunt 'feta- 

nica vitia, explicandi objectum fuit, inulta fuisse 
exempla hominum Tetano peremptorum, in qui- 
bus nihil praeter solitum aut in chorda spinali 
aut in alia qualibet parte corporis apparebat. Hoc, 
quanquam primo intuitu validum argumentum vi- 
deatur explicationem supra traditam modi, quo 
ista vitia concitantur, ex toto subversurum, meo 
judicio infirmum est admodum et facile refellen- 
dum ; namque, cum animo reputamus, quod in 
multis aliis inflammationibus, veluti mucosae 
bronchiorum membranae, ubi vivo adhuc aegro in- 
dicia satis superque certa sunt inflammationis, ni- 
hilominus aegris durante isto ipsissimo morbo 
mortuis, cadaveribus patefactis, ne minimum qui- 
dem vestigium auctae vasorum actionis in mem- 
brana investiente exquisitissima inspectione detegi 
queat ; et nonne hoc potest illis in exemplis quo- 
que fieri potest, in quibus, durante vita, inflam- 
matio chordae spinalis ejusque membranarum fue- 
rit ? Quidam etiam affirmant supra descriptam 
chordae spinalis conditionem repertam fuisse, ubi 
nullae contractiones aut vitia generis musculosi 
extiterant. Sed hanc conditionem sanguine post 
mortem ob posituram cadaveris supinam ad istas 
partes pondere suo ruente factam esse verisimilli- 
mum est : quin et vix fieri potest, ut talis fuerit 
vita durante conditio, quin aliquos effectus sensi- 
bus cognoscendos ediderit. Quidam Pathologi 

opinati sunt, ruborem ob plura vascula majorem 
effectum esse potius quam causam irritationis ner- 
vis motui inservientibus illatae. Swan in Disser- 
tatione de Tetano, in quo Theoriam irritationis 
universi corporis recenset, et experimenta quae- 
dam maximi aestimanda de animalibus instituta 
cum exitu tradit, quibus voluit explicare, quomodo 
universum corpus cum parte laesa consentiat, su- 
pra propositam tuetur opinionem : et in “ The 
“ London Medico-Chirurgical Review,” Octob. 
1831, quaedam a Doctore Sym annotata perlegi, 
ex quibus videtur hunc eidem sententiae favere. 
Eam vero prorsus falsam esse non negari posse 
opinor j e contrario, me judice, manifestum est 
spasmum Tetanicum ab hac conditione medullae 
spinalis ejusque membranarum originumque ner- 
vorum pendere. Namque in paralyse, cum effu- 
sione intra membranas, vel vitio chordae spinalis, 
conjuncta, nemini dubitare licet, quin vis semet 
contrahendi in musculis ideo amittatur, quod vis 
nervosae communicatio ab hoc fonte ad musculos, 
compressione vel structurae morbosa mutatione, 
abrumpatur, vel impediatur. Conditionem, au- 
tem, musculorum in Tetano prorsus contrariam 
ei, quae in paralysi subest, esse contendo, et quo- 
niam effectus contrarii plerumque a causis con- 
trariis pendent, plane sequitur, symptomata alte- 
rius morbi a conditione pendere ei contrariae, cui 

alterius symptomata sunt tribuenda. His, igitur, 
omnibus ad naturam hujus morbi pertinentibus 
perpensis, ex necessitate concludendum esse opi- 
nor, Tetanum medulla spinali ejusque appendicibus 
vel inflammatis, vel graviter saltem excitatis arces- 
si, discrimenque inter spasmum tonicum et cloni- 
cum esse diverso nervosae affectionis in utroque 
gradui tribuendum ; excitationem, scilicet, ejus in 
posteriore tantillam esse, ut nihil morbidi, ne 
auctae quidem vasculorum quantitatis, relinquat, 
in priore, autem, tantam esse, ut conditionem 
supra descriptam post mortem detegendam re- 
linquat. 


DE RATIONE MEDENDI. 

Fortasse in nullo omnium morborum, quibus 
corpus humanum patet, plura et magis varia re- 
media, rationesque medendi inter se magis diver- 
sae et etiam contrariae, quam in hoc, de quo agi- 
tur, proposita atque adhibita sunt. Neque revera 
ullus est morbus, qui adeo efficaciter obstitit auxi- 
liis omnibus, ad morbum vel sanandum, vel miti- 
gandum propositis, quive medico plus morae et 
difficultatis et dubitationis attulit. 

In aliqua medendi ratione proponenda semper 
memoria tenendum est, eos qui alibi plurimum 

viribus naturae medicatricibus confidunt, nullam 
spem curationis spontaneae afferre posse in hoc 
morbo, qui nimirum fere semper aegrum, sub 
qualibet medicina, delevit. Exitialem ejus natu- 
ram minime ignorarunt antiqui : Hippocrates in 
Aphorismis ait “ ivt rgaf/iccrt cTOLa^og swyevofji/evos 
“ ^uvaatfMv** Si, igitur, vel minimum benefi- 
cium in aegrum conferre speramus, prompte ac 
praesentissime agendum erit, et remedia ea esse 
debent, quae totum corpus validissime et perse- 
veranter afficiant. 

In exponenda ea medendi ratione, quam ipse 
optimam esse duco, ad morbum tollendum, vel 
horrendos cruciatus, quibus torquetur aeger, le- 
vandos ; ordinis causa, eam in Prophylacticam et 
Curativam haud inepte dividi opinor. Prophy- 
lactica omnia comprehendit, quae ad hominis sa- 
nitatem conservandam, et morbum, ubi endemicus 
est, arcendum conferant. Hoc optime peragetur 
conditionem aspectumque vulneris respiciendo ; 
omnes irritationis causas tollendo ; inflammatio- 
nem temperando, per remedia consueta, velut san- 
guinem et partium ipsarum, et universi corporis 
causa detractum, frigida admota &c. et, si opus 
fuerit, liberum sanumque humoris e vulnere 
fluxum perpetuando, per fomenta et cataplasmata 
emollientia, si humor secretus aut corruptus aut 
suppressus sit. Curationem partium a Doctore 

Rush Philadelpliiensi propositam, oleum, nempe, 
terebinthinae vulneri instillatum, proclivitatem ad 
morbum potius aucturam quam prohibituram esse 
opinor, eamque pariter ac omnia partium irrita- 
menta cui - ationi admodum adversari. Conditio 
organorum concoctioni inservientium summa cura 
est observanda. Alvus per acria satis cathartica 
plene expurganda est, et exhalatio cutis per dia- 
phoretica et sudorifica promovenda. Omnia, pro- 
fecto, quae possint inflammationem cohibere, irri- 
tationemque sedare, pro aegri conditione et morbi 
gravitate, sunt adhibenda : et si qua vel levissima 
signa, quae morbum praecedere et praenunciare 
solent, accesserint, sine mora auxilia varia, quae 
jam describere conabor, strenua manu usurpanda 
erunt. 

Medicina Curativa, sive ea, quam morbo sese 
aperte prodente, adhibemus, spe nempe moti vel 
morbum ex toto debellandi, vel miseros ejus do- 
lores demulcendi, in specialem et generalem re- 
solvi potest. Remedia specialia sunt omnia, quae 
ad inflammationem subigendam valent, veluti de- 
tractio sanguinis per hirudines aut cucurbitulas ; 
frigidae lotiones, velut Liquor Plumbi acetatis, &c. 
quibus pars affecta semper madida habetur. Sup- 
puratio copiosa a vulnere concitata, admotis, vide- 
licet, cataplasmatis, fomentis calidis, &c. omnibus 
alienis rebus simul curiose sublatis, quales pos- 


n 


U DISSERTATIO MEDICO-CHIRURGICA 

sent partium irritationem afferre aut inflamma- 
tionem concitare. De quaestione, an sit nervus, 
ubi laesio est, scalpello quaerendus et diducendus, 
vel, an sit membrum vulneratum amputandum, 
quam curationem Larrey commendavit, et ipse et 
multi in Exercitibus Chirurgi post eum adhibue- 
runt, pauca tantum hic proferre opus erit ; quia, 
hodie, ut credo, eam curationem inutilem esse 
plerique consentiunt ; atque ab experientia om- 
nium, qui ad eam confugerunt, haud dubie affir- 
mare licet, eam non proposito consilio inservitu- 
ram esse, nisi quidem fortasse ante adhibeatur, 
quam ulla Tetani signa sese prodiderint, in quo 
casu forsan prohibeat morbi accessionem, causam 
istius irritationis tollendo, quae istam Generis 
Nervosi conditionem arcessit, a qua musculorum 
affectus pendet. Haec curatio multis in exemplis 
Thoulousii adhibita est, sed spem ex toto fefellit, 
ubicunque morbus plane sese in conspectum de- 
derat. 

Jam vidimus Tetanum posse occupare, dum 
vulnus sanescit et ad propinquam sanationem 
spectat : non, igitur, concludere fas est, vulnus 
sanescens sublatum posse aliquid ad morbum coer- 
cendum conferre. Procul dubio ea generis ner- 
vosi conditio, cui referendus est Tetanus, origi- 
nem suam alicui vulneris statui debet, qui ante 
sanationem ejus occurrit. Non autem ideo con- 

eludendum est, amputationem membri vulnerati 
(quamvis conditio vulneris, quo tempore morbus 
sese prodidit, causa ejus esset) Tetanum quoque 
sublaturam esse ; e contrario, quoniam morbus a 
peculiari generis nervosi conditione pendet, non 
credere licet, injuriam partis sublatam, vel mor- 
bum, vel affectum universi corporis tollere posse, 
postquam ista conditio jam accessit, et quum, sine 
nexu ullo cum partis laesione perstitura est. 

Remediorum in generali curatione Tetani ad- 
bibitorum primum animadversionis locum sangui- 
nis detractio meretur ; namque de hujus utilitate 
aut. noxa, multum inter sese medici discreparunt. 
Quum naturam morbi ita respexerim, ut hunc 
plane ad inflammationem esse referendum opinor, 
huic remedio fere imprimis fidendum esse censeo. 
Sed beneficia ab ejus usu speranda multum a tem- 
pore morbi, quo adhibetur, a quantitate detracta, 
modo abstrahendi, et effectu ejus eo tempore pen- 
debunt. Quo propius initio affectus musculorum 
usurpatur, eo verisimilius est, profuturum esse. 
Quantitas detrahenda plane e gravitate signorum 
singulis in exemplis, ex aegri habitu, et effectu 
eo tempore, quo abstrahitur, aestimanda erit. 
Nec tamen in hoc morbo a quantitate abstrahen- 
da judicandum est, an omnino, necne, sanguis sit 
abstrahendus, quoniam parum valet remedium, 
nisi effectus aliquos satis notabiles in corpore uni- 

verso ediderit, et pro gradu, magnitudine et du- 
ratione horum effectuum regendum est. His pa- 
rum, ut deceret, respectis, opinor, tribuendum est 
opprobrium, quo hoc remedium cumularunt qui- 
dam medici, qui, quamvis id quibusdam in exem- 
plis adhibuerint, non eo usque adhibuerint, ut 
aeger plenis ejus effectibus subigeretur. Ad 
quam confirmandam opinionem, experientia me- 
dicorum omnium, qui sanguinem larga manu ab- 
straxerunt, eo spectat, ut appareat, beneficia mag- 
na ab ejus usu saepe profluere ; et pluribus in ex- 
emplis aegrum ab eo multum levaminis percepisse. 
Quanquam rarissime potuit morbum ex toto cohi- 
bere, apparet tamen ab experientia eorum Exerci- 
tus Britannici in Peninsula Chirurgorum, qui san- 
guinis detractionem in multis Tetanicis adhibue- 
runt, eam, ubi plenis ejus effectibus aeger subige- 
batur, unum fuisse auxiliorum paucissimorum, a 
quibus spes vel levissima miserias vulneratorum 
ita affectorum levandi deduci posset. Uti praesi- 
dium in subigenda inflammatione praecipue est, 
ita ex efficacissimis auxiliis in spasmodicis muscu- 
lorum contractionibus medendis unum est, et ob 
hanc quoque rationem insigni modo curationi Te- 
tani Traumatici accommodata est. Multa sunt 
narrata exempla, in quibus plurimum profuit. 
Dr. M‘Arthur credit sese sanguinem cum mani- 
festo beneficio in uno exemplo, in Nosocomio Na- 

vali apud Barbadenses, misisse, namque spasmi mi- 
tigabantur, morbus diutius trahebatur, ejusque ves- 
tigia post mortem detecta minus notabilia erant, et 
pigere se dicit, sese hoc remedio non largiore manu 
protinus inter initia usum fuisse. Guthrie tria tra- 
dit exempla, quae in valetudinariis Sancti Andero 
occurrerant, in quibus sanguinis detractio praeci- 
puum erat remedium. In primo ex his, vir a 
posteriore manus parte vulnus acceperat j Teta- 
nus insecutus est, et rapido pede processit. Huic 
viro sanguis fere ad animi deliquium abstractus est 
aliquoties, manifesto cum beneficio, et sanitas tan- 
dem restituta est. Duobus alteris non pari quan- 
titate sanguis missus fuit, et, quanquam mors in 
utroque accessit, hoc tamen remedium haud pa- 
rum ante levaminis praebuerat. Larrey quoque 
exempla quaedam beneficiorum sanguinis missi 
tradit ; et in exemplo magni momenti illo ab 
Earle tractato, quod jam plus semel respexi, hic 
vir opinatur, quanquam non adeo felix fuerat, ut 
vitam aegri conservaret, cruciatus tamen ejus mul- 
tum hoc remedio sublevatos fuisse. Mihi, autem, 
videtur verisimile esse, si ad plenum animi deli- 
quium in his exemplis sanguis fuisset detractus, 
miserias in omnibus magis adhuc potuisse suble- 
vari, lethalem exitum in plerisque fortasse evitari. 
Sanguinem in Tetano mittentibus praecipuum 
consilium est inflammationem in medulla spinali 

oj usque appendicibus debellare, et contractiones 
musculorum spasmodicas solvere ; et quoniam in 
animi deliquio, musculi sunt prorsus relaxati, ae- 
quum est inferre, deliquio inducto spasmos super- 
atum iri, inflammationemque fore subactam. Ad 
hoc, igitur, sanguis eo modo potissimum abstrahi 
debet, quo facillime, nulla quantitatis sanguinis 
missi ratione habita, induci possit. Compertum 
est aegros Tetano laborantes, quam alioqui pos- 
sent multo ampliores sanguinis detractiones to- 
lerare, et fortasse opus erit venaesectionem ali- 
quoties repetere, antequam, quod votum est, per- 
ficitur ; nec tamen hoc deterrere nos debet, quin 
hoc remedio satis perseveranter utamur, sed potius 
animare, ut audacius adhibeamus, et eo usque re- 
petere, dum aeger potestati ejus plenae subigatur. 

Effectuum valentissimorum sanguinis ad ple- 
num animi deliquium missi, in affectibus Tetani- 
cis cohibendis optima documenta sunt exempla 
insequentia benigniter mihi communicata, ab ami- 
co meo valde aestimabili et peramato, et quondam 
praeceptore Doctore Caldwell, nuper Chirurgo 
Generalis Armaturae, nunc Professore Medicinae 
Praxeos in Collegio “ M‘Gill” appellato Maria- 
nopoli, cui, dum rebus medicis in Exercitu inte- 
rerat, per multos quoque annos in India Occiden- 
tali actos, amplissimae fuerunt omnes hujus morbi 
species et varietates videndi occasiones. 

Ex e Dtp. 1 . In Peninsula occurrit, atque frac- 
turae humeri compositae juxta articulum superio- 
rem supervenit. Maxilla arctissime compacta fuit, 
musculique universi corporis spasmo rigebant. Die 
postquam Tetani symptomata sese prodiderant, 
Dr. Caldwell membrum ad articulum humeri, pro 
spe etiam ultima, amputavit. Dum incisio ulti- 
ma perficiebatur, ob ingentes convulsiones, quibus 
homo eo temporis articulo correptus est, minister 
compressionem arteriae subclavianae relaxare co- 
actus est ; hinc ingens sanguinis profluvium, et, 
antequam arteria ligari poterat, aeger syncope 
plena occupatus est, metuitque medicus, ne ex 
toto irrevocabilis defecisset ; quum vero supinus 
ponebatur, et ammonia volatilis naribus admove- 
batur, redivivus factus est, et ab eo tempore usque 
revaluit. Convulsiones mitiores fiebant, atque in- 
tervalla accessionum longiora ; lente tamen, quam- 
vis ex toto tandem, convaluit. 

Exemp. 2. Doctori Caldwell in Insula Vectis, 
conspiciendum occurrit. Famulus ducis militaris 
heri sui equum aquatum duxerat. Animal nescio 
qua causa exterritum, intractabile procurrit, et 
quum angulum vici praeteriebat, procubuit humi, 
quo casu equitis talus dexter graviter laesus fuit ; 
integumenta enim supra malleolum externum male 
lacerata erant. Ad valetudinarium delatus est, et 
tertio die symptomata Tetani accesserunt. Quum 

Dr. C. arcessitus est, maxilla fuit conclusa, nec 
tamen spasmi adeo vehementes ac in exemplo 
priori erant, et longiora intervalla accessionibus 
intercedebant. Aeger juvenis erat, annos puta 
23 aut 24 natus, corpore plenus. Sanguis ter 
intra duodecim primas horas detractus est, et syn- 
cope singulis vicibus accessit. Catharticum ex gra- 
nis calomelanos decem, et totidem Extracti Colo- 
cynthidis datum est, et plenum praestitit effectum. 
Hic vir tandem bene convaluit, lentissime tamen 
ob gravem ptyalismum, quem unica haec calomela- 
nos portio concitaverat. 

Exevip. 3. Doctori Caldwell ipsi occurrit, ex 
punctura primi articuli pollicis manus sinistrae, 
quam sibi inflixerat, dum cadaver hominis Phthisi 
Pulmonali absumpti secabat. Levem quandam 
molestiam in articulo vulnerato sensit, quae ante 
matutinum tempus magnopere ingravescebat. In- 
flammatio per brachium ad axillam usque pertinuit, 
et metum solicitudinemque concitavit, ne absorp- 
tione facta inflammatio telae cellulosae et suppura- 
tio insequerentur. Frigidis autem admotis, et alvo 
bene expurgata, haec symptomata recesserunt et 
vespere diei quarti sese ita bene habuit, ut con- 
vivium amicorum peteret, domumque circa me- 
diam noctem rediit, atque dormitum, ab omni 
parte, uti videbatur, sanus ivit. Duobus circiter 
post horis, ictu quodam quasi vis electricae corpus 

percurrentis expergefactus est, nec nisi post mo- 
ram aliquam sese recolligere potuit ; maxilla rigi- 
da fuit, et eatenus conclusa ut digitum immittere 
nequiret. Linguam suam, quasi amplior esset, 
quam ut ore contineretur, sentiebat, et adeo re- 
tractam, ut protrudi non posset. Musculi cervi- 
cis rigebant, et propensione quadam impellebatur, 
ut caput retro in pulvinari conderet. Paroxysmus 
singulis horae quadrantibus, aut sextantibus rediit, 
sudore glutinoso profusum corpus relicturus. 
Quum res se ita haberent per sesquihoram, et na- 
tura mali satis manifesta fuit, medicum amicum 
arcessivit, quem statim venam incidere rogavit. 
Hoc tempore vox fere nihil significabat, et rem 
plane in pejus ruere ipse sensit. Unciae sanguinis 
sexaginta et plures sine beneficio abstractae sunt ; 
et cubiculum adeo frigidum erat (quum nempe 
aeris externi frigus nota thermometri Pahr. 15° aut 
20° indicaret, et ignis in foco exhaustus esset) 
ut nihil amplius sanguinis proflueret ; clibanum 
accendi jussit, statuens venam iterum aperire, et 
sanguini profluere permittere donec syncope ac- 
cederet. Interea tamen grana calomelanos decem 
cum totidem Extracti Colocynthidis sumpserat, 
et quum nauseam aliquam sentiret, surgebat, et 
trans cubiculum ambulabat, ut pelvim sibi pe- 
teret ; syncope tunc occupavit, eumque sine sensu 
prostravit. Ad lectum delatus est, et ab eo tem- 

pOre usque symptomata omnia sese remittere in- 
cipiebant. Ille quoque gravi ptyalismo ab hac 
unica calomelanos portione vexatus est. Nullus 
autem dubitat, quin beneficia illa omnia pleno 
animi deliquio exinanitione effecto, spasmo ita ex 
toto resoluto, novaeque actionis seriei postea in- 
sequenti sint tribuenda. Doctor Caldwell porro 
tradit, se saepe antea sine vel minimo beneficio 
membrum vulneratum amputasse, et, ubi hoc non 
opus esse videbatur, ad nervum laesum incidisse, 
eumque elevAsse ; se quoque saepe sanguinem, 
non autem ad deliquium animi, detraxisse, per- 
suasissimumque habere, neutrum praesidium, nisi 
plena syncope concilietur, consilio optato esse in- 
serviturum. 

De Balneo calido proxime agendum ; quod, 
nempe, vi sua solvendi, necnon humores ad sum- 
mum corpus trahendi, congestionemque internam 
minuendi, saepe multum in hoc morbo prodest. 
Plurimum quoque adjuvat, corpus praeparando, 
ut facilius sanguinis detractione afficiatur, cum 
(jua, itaque, utiliter conjungitur, adeo ut san- 
guis, dum aeger in balneo est, mittatur. Porro 
omnium remediorum in hoc morbo necessari- 
orum actionem magnopere adjuvat. Pars quo- 
que curationis Prophylacticae praecipua est, et, 
si statim, sub accessu signorum Tetani adhibe- 
atur, si haec non prorsus tollere queat, eorum 

gravitatem saltem multum minuit, et semper in 
omni exemplo inter prima adhiberi debet. Mag- 
na cura in calore balnei moderando opus est, si, 
enim, non satis caleat, non satis relaxare poterit, 
et, si, contra, nimium ferveat, cordis arteriarum- 
que actionem concitabit, inflammationemque in- 
tendet. Dr. Chalmers monet, si coelum calidum 
sit, pulsusque celeres, cum nimio cutis ardore, 
ut calor balnei notam Thermometri Fahrenhei- 
tiani 96° aut 98° non exsuperet : quando, autem, 
pulsus tardi sunt, cum nullo fere praeter natu- 
ram cutis fervore, balneum ad notam ejusdem 
instrumenti 100 vel 102° calefiat ; praecipue 
si coelum frigidius sit. Dum aeger in balneo 
est, frictio lenis, praecipue circa cervicem, pec- 
tusque, et per spinam, quatenus fieri poterit, ad- 
hibenda erit ; neque e balneo ante tolli debet, 
quam pulsus molliores facti fuerint. Saepe mi- 
rum est quamdiu, sine notabili ullo effectu, aliquis 
Tetano affectus in balneo calido morari queat : 
Vir nobilis Gilbertus Blane in libro suo aestima- 
bili de morbis nautarum tradit, se certiorem fac- 
tum esse a medico quodam Jamaicensi, aegrum 
quendam ab ipso per horas quinque in balneo ca- 
lido retentum fuisse, et revaluisse ; porro alium 
in balneo ad 93° notam Thermometri calefacto 
per sex horas mansisse, quum in eo non ultra 
semihoram, si paucis notis calidius esset, mo- 

rari potuisset. Quando tempus est aegrum e bal • 
neo movendi (plerumque inter tertiam et dimidiam 
horae partem postquam iniverit) non siccandus 
est, sed statim stragulo lecti laneo sicco involven- 
dus et in lecto collocandus, ubi plerumque copiose 
sudat. 

Quidam medici frigidam lavationem commen- 
darunt et adhibuerunt. Sed Dr. Clark, Do- 
minicensis ait, se nunquam eam valere vidisse, 
quamvis saepe tentaverat : atque ex testimonio 
Chirurgorum militarium, qui periculum satis am- 
plum ejus pluribus in exemplis in Peninsula fe- 
cerunt, videtur adeo non profuisse, ut etiam 
nocuerit. 

Diaphoretica et Sudorifica multum in Tetano 
usurpata sunt, et saepe beneficia magna attule- 
runt. Ea tamen est morbi natura, ut non nisi 
protinus inter initia adhiberi possint, quum, en- 
im, is plene insederit, homo devorare nequit 
ideoque ipsisissimo initio danda sunt. Scriptor 
quidam anonymus in Tomo nono Libri, cui titulus 
“ The London Medical Repository,” affirmat, 
si ligatura arcta, sive ea chirurgica, quae cochlea 
constringitur, supra partem laesam ita imponatur, 
ut nervos comprimat, spasmos levari, eorumque re- 
ditum saepissime prohiberi. Hoc plane tentatu 
dignum est, et si verum est, quod affirmatur, uti- 
lissimum erit, permittendo ut aeger aliquid nutri- 

menti capiat, et medicamenta idonea devoret. 
Ante usum eorum, quae sudores movent, vena se- 
cetur, et balneum calidum adhibeatur ; ista, enim, 
remedia, utpote quae stimulantia sint, inflamma- 
tionem, nisi prius exinanitione subacta fuerit, in- 
tendent. Unum ex sudorificis in Tetano optimis 
est Pulvis Ipecacuanhae compositus, cujus amplae 
portiones debent dari, et saepe repeti, donec pleni 
effectus ejus diaphoretici praestentur. Ad hoc 
grana a decem ad quindecim prout res postulave- 
rit, singulis vicibus tertia vel quarta quaque hora 
adhibere oportet. 

Antimonii Tartras, utpote qui vi magna polleat 
actionem cordis arteriarumque temperandi, inflam- 
mationemque subigendi, et praeterea musculos sol- 
vendi, in Tetano aptissimum est remedium. So- 
lutus per exiguas portiones subinde ita dari debet, 
ut nausea plena, citra vomitum tamen, praestetur. 
Pulveris quoque antimonialis, aut Pulveris Jacobi 
grana iv. aut vj. tertia quaque hora dentur. Sudo- 
rificorum usus a Doctore Latham in exemplis a se 
traditis in Tomo quarto libri cui nomen, “ Medi- 
“ cal Transactions of the College of Physicians,” 
magnis laudibus commendatus est. Sententia Doc- 
toris Reid eidem medicinae favet, et Dr. Colles 
sua observatione et experientia fretus multum hu- 
jus generis medicamentis fidit. 

Alvi obstipatio ista torporque pertinax, qui fere 

semper hunc morbum antecedit et comitatur ; at- 
tentione summa dignus est. Haecce obstipatio 
admodum molesta est, et saepe effectibus remedio- 
rum ad alia quaedam symptomata sublevanda da- 
torum obstat, praeterquam quod summae irritatio- 
nis causa et quasi fomes est. Ad hanc tollendam 
opus erit purgantibus quam valentissimis libere ad- 
hibitis et saepe repetitis, donec alvus satis fuerit 
expurgata. Hujus generis medicamenta Dr. Ha- 
milton in optimo suo libro de iis ipsis conscripto, 
et Abernethy, uti in Tetano utilissima commenda- 
runt. In casu Colonelli Georgii Elder Equitis, 
quem vir nobilis Jacobus M ‘Gregor feliciter a 
Doctore Carolo Forbes tractatum fuisse tradit, hic 
vir censet, quanquam haud parum beneficii ab aliis 
remediis adhibitis, uti opio, calomelane, frictione ex 
unguento Hydrargyri, Tinctura Opii &c. percipe- 
retur, purgantibus tamen perseveranter, ea quanti- 
tate adhibitis, ut plenum effectum quotidie ederent, 
praecipue hunc horribilem morbum sublatum fuisse. 
In exemplo quodam trismi cum levi rigiditate ar- 
tuum inferiorum, quod aestate jam proxima, dum 
rebus medicis valetudinarii Sancti Georgii Londiui 
intereram, curante Brodie, mihi fuit occasio vi- 
dendi, quodque vulneri puncto plantae pedis super- 
venerat, acris catharsis praecipua curatio fuit, et 
homo sanatus, quum in Valetudinario dies sex aut 
septem tantum fuisset, dimissus fuit. Haec et 

omnia ore sumenda remedia difficulter adhibentur, 
quum morbus jam plene insedit, aegerque vix 
omnino quicquam devorare queat. Ad superan- 
dam hanc difficultatem nonnulli voluerunt tubam 
pernarem in oesophagum demittere et medicamenta 
hoc modo administrare, hanc autem rationem ad- 
huc tentatam esse nescio ; possit esse tentamine 
digna, quamvis raro aptam consilio proposito in- 
ventam fore opinor. Unum e maxime vulgaribus, 
quae adhibentur, purgantibus ex calomelane et ja- 
lapa est compositum, adeo ut illius grana sint a sex 
ad octo, hujus grana quindecim aut scrupulus unus. 
Haec repetantur, donec alvus plene expurgetur ; 
cum iis saepe inulto beneficio pauxillum extracti 
colocynthidis compositi, conjungitur. 

Terebinthina quoque, quae scilicet muscosam 
intestinorum membranam efficaciter afficiat, inter 
optima cathartica recensenda est. Hujus ' n 
emulsione, vel cum olei ricini ^j dari potest. 
Post horum purgantium actionem, motus intes- 
tinorum quodammodo continuandus est, per solu- 
tionem sulphatis magnesiae in infuso sennae, cui 
pauxillum vini antimonii recte adjicitur. 

Elaterium pro quibusdam ex his catharticis ad- 
hiberi vel cum iis conjungi haud sine beneficio pos- 
se opinor. Ubi aeger devorare nequit, guttulae 
paucae olei crotonis linguae imponantur, vel, quod, 
forsan melius expediet, enemata purgantia infun- 

dantur. Ex his optimum, me judice, est quod 
uncias duas tresve olei terebinthinae habet, donec 
effectus plenus praestetur, vel prout res postula- 
verit, repetendum. Beneficia olei terebinthinae 
hoc modo adhibiti bene illustrat exemplum quod- 
dam Trismi a Doctore Philips narratum, et a Doc- 
tore Merriman, communicatum in Tomo sexto Ac- 
torum Medico-Chirurgicorum, in quo spasmus 
musculorum, enemate ex terebinthina infuso, 
statim resolutus est. Vires enematum ex tabaco 
magnopere solventes in hernia &c. conspicuae mo- 
nuerunt, ut periculum eorum in Tetano quoque 
fieret. Atque ubi adhibita sunt, haud parum pro- 
fecisse videntur. Dr. CPByrne Eblanensis haec 
sape in Tetano adhibuit, multumque laudavit. In 
tomo undecimo libri illius, “ The Edinburgh Me • 
dical and Surgical Journal,” narratur Tetani trau- 
matici exemplum, quod nigro homini contigit, at- 
que a Thoma Duncan, Chirurgo Grenadensi per 
fumum tabaci sanatum est. Hoc in exemplo aeger 
bis die in balneum calidum immissus est, fumi ta- 
baci ex partibus inferioribus saepe ad syncopen injec- 
ti sunt. Syncope cum sensu defectionis adeo gravis 
et horrend aerat, ut convulsiones utcunque cruci- 
antes se pati malle affirmaret. Enematum usus 
per dies septem idoneis intervallis continuatus est, 
et exinde paulatim revaluit. Vere jam proxime 
elapso dum alumnus eram valetudinarii chirurgici 

Richmondici Eblanensis, mihi occasio fuit, bene- 
ficia enematum ex tabaco videndi, in Tetano ex vul- 
nere genu pueri duodecim annos nati, a Doctore 
0‘Byrne tractato. In hoc exemplo infusis ene- 
matis ex tabaco, et oleo crotonis adhibito, sympto- 
mata paulatim sese remiserunt, et puer convaluit. 
In duobus praeterea exemplis gravissimis, quae anno 
proxime elapso in eodem valetudinario, meo amico 
Doctori M‘Dowal curanda occurrerunt, eadem cu- 
ratio adhibita fuit ; aegrorum alter mortuus est, alter 
i'evaluit. Hunc sex post menses vidi, quo tempore 
quaedam maxillae rigiditas adhuc perstabat, non 
autem spasmodica constrictio redierat. In forma vel 
fumi, vel infusi a 2;ss add Qij foliorum in ft> aquae 
digerendo facti, tabacum adhibere queat. Hujus 
infusi pars dimidia prius in alvum immitti debet, 
dein post tertiam aut dimidiam horae partem di- 
midia altera, si opus fuerit, et, quum dotes ejus et 
effectus respexerim, nullus dubito, quin unum sit 
ex valentissimis et simul optimis remediis, quae 
possunt ad musculorum contractiones in Tetano 
sedandas adhiberi. Antequam enemata ex tabaco 
infundantur fortasse expediet, alvum enemate ca- 
thartico expurgare. 

Hydrargyri usus in vitiis Tetanicis multum com- 
mendatus est, et fertur, si eo ptyalismus induci 
possit, sanitatem receptam fore ; multi tamen saliva 
■copiose profluente mortui sunt. Hydrargyrum in 

in Tetano prodesse posse verisimillimum est, san- 
guis autem prius ad animi deliquium mittendus 
erit, et pleraque ex remediis jam supra traditis 
praemitti debent. Observatum est salivam aeger- 
rime plerumque tetano laborantibus cieri, si tamen 
a duobus exemplis, quae supra tradidi, judicium est 
ferendum, contrarium potius verum esse videtur. 
Ut corpus plene et quam primum actioni hydrar- 
gyri subigatur, satis multi homines adhibeantur, 
qui constanter fortissimum hydrargyri unguentum 
ad libitum infricent donec ptyalismus accedat. Un- 
guentum quoque gingivis, ut effectus ejus quam- 
primum praestentur, infricare aliqui suadent. 
Uti Dr. Emery, Guthrie aliique Chirurgi, qui 
vulneratos post memorabile Salamancae proelium 
curavere, docent, frictio ex unguento hydrargy- 
ri, alias tantis laudibus commendata, non omnino 
potuit morbum compescere : hi corpora aegrorum 
universa ex forti unguento hydrargyri ter die frus- 
tra fricuerunt. 

Ex antispasmodicis medicamentis opium solum 
aliquid vel levissimum oeneficium attulit, et om- 
nium fortasse auxiliorum in hoc horrendo malo 
saepissime adhibitum est. Dr. Morrison qui in 
Demerara medicinam octo per annos fecit, de be- 
neficiis opii haec tradit. “ This substance either 
“ in the solid form or that of Tincture will be 
“ found of all others the most valuable in this 

“ horrible disease. I have met with more than a 
“ dozen instances, where I could fairly attribute 
“ the cure to this remedy alone ; and I have met 
“ with no instance of recovery in which I did not 
“ conceive that it bore a very principal part. It 
“ must be given however in much larger dozes 
“ than usually practised.” Ante adhibitum opi- 
um, sanguis ad syncopen mittendus est, aliaque 
antiphlogistica remedia praemitti debent j et am- 
plis portionibus dandum est, neque enim aliter 
aliquid beneficii ab usu ejus sperare licet, namque 
modicae portiones, potius stimulo sunt, eumque 
quasi ignem accendunt quem medici est extingue- 
re. Multo profecto ampliores opii portiones in 
his spasmis subigendis, quam in alio fortasse quoli- 
bet morbo, necessariae sunt. Quantitas, quam ali- 
qui hoc morbo laborantes sumere possunt, mira est, 
et multis in exemplis fere incredibilis. Dr. Chal- 
mers aliquando ducentas Tincturae Opii guttas si- 
mul dedit, quae non amplius quam tres horas ae- 
grum tranquillum praestare poterant ; quidam in- 
tra horas viginti quatuor unciam hujus tincturae, 
nullo insequente stupore, sumunt ; et Dr. Dun- 
can in Praelectionibus suis exemplum Tetani in- 
nuit, in quo puer intra horas octo uncias quinque 
assumpserat. Optima opii forma tinctura esse vi- 
detur, quae citius, quam solidum opium, effectum 
suum praestat ; porro quantitas medicamenti fa- 

cilius et certius hoc modo determinari queat. Ini- 
tio plerumque, ut opinor, a «i xl ad tincturae 
dare licet, et repetere et augere quantitatem, 
prout res postulaverit. Commoda forma, unde 
deduci possint opii beneficia, morphia esse queat, 
namque exigua admodum quantitate, puta a gr. ss. 
ad gr. j, dari potest. 

Acidum Hydrocyanicum, utpote vi sedante 
maxima pollens, fortasse haud sine beneficio adhi- 
beri posset, nescio autem an adhuc adhibitum fue- 
rit. 

Acetas plumbi quoque suis laudatoribus non 
caret, non autem multum, ut credo, tentatus fuit. 
Dr. Moseley in opere suo de morbis mediarum 
mundi regionum tradit, se nunquam aut benefici- 
um, aut noxam ab ejus usu vidisse j et exemplum 
memorat, ubi tetanicus sex drachmas Sacchari Sa- 
turni intra dies tres, sine ullo quocunque effectu, 
sumpsit. 

Contra-irritantia commendarunt auctores aliqui, 
quae tamen potius nocitura quam profutura esse 
opinor, quoniam mobilitatem generis nervosi in- 
tendunt. Emplastrum cantharidis ex his solum 
adhibendum esse censeo, quod toti spinae impo- 
natur. Nunquam tamen ad hujusmodi auxilia 
ante confugere licet, quam actio vasorum, et dia. 
thesis phlogistica generalis sanguine misso, balneo 
calido alvumque et sudorem moventibus &c. tem- 

peratae fuerint, namque ut in serosarum membra- 
narum inflammatione, in pleno corporis habitu, si 
vesicatorium acre cuti imponatur, antequam im- 
modica motus sanguinis vehementia imminuta 
est copiosa sanguinis detractione, inflammatio in- 
tenditur, potius quam sublevatur : Idem vero re- 
medium post idoneam depletionem adhibitum fe- 
licissimos habuit eventus, ubi, nimirum, vires non 
amplius potuerunt duos, ut ita dicam, focos majo- 
res irritationis simul sustinere : ita, in Tetano 
haec antiphlogistica prius et etiam perseverantius, 
quam in alio quolibet malo, adhiberi debent. Un- 
guentum tartratris antimonii quoque possit adhibe- 
ri, eademque de hoc, quae de emplastro lyttae, 
praemonenda sunt. 

Strychninam pro contra-irritante in hoc morbo 
Dr. F. M. Coses proposuit ; sed ab effectu ejus 
in medulla spinali et toto genere nervoso, impri- 
mis ab effectibus quos post usum ejus in quibus- 
dam paralyseos exemplis in Valetudinario Chirur- 
gico Richmondico Eblanae ipse vidi, persuasum 
habeo, eam prorsus alienam esse, et spasmum 
musculorum magnopere aucturam. 

Stimulantia a quibusdam auctoribus adversus 
vitia tetanica laudata atque adhibita fuerunt ; sed 
in vero Tetano, pariter ac in morbis omnibus ab 
inflammatione, tanquam causa sua, pendentibus. 

stimulantia et calefacientia omnia morbum exa- 
cerbant, ideoque sedulo vitanda sunt. 

Propositum est medicamina in venas immittere, 
atque hanc curandi rationem aliquando feliciter 
cessisse nonnulli affirmarunt. In tertio tomo libri, 
cui titulus, “ Journal des Progres,” An. 1830. 
Tres milites Russi Tetano affecti opio in venas 
immisso sanati fuisse, a Percy et I.aurent memo- 
rantur. Iidem auctores quoque in eodem libro 
alia quaedam narrant, quae decocto ex granis 
Daturae Stramonii 24 cum semuncia aquae facto, 
et parte ejus in venas immissa feliciter tractata 
sunt. Haec medendi ratio minime vulgaris fu- 
tura esse mihi videtur, neque ipse eam ante adhi- 
berem, quam ampliori experientia esset confir- 
mata. 

Quod ad diaetam aegrorum in hoc morbo atti- 
net, vix dicere opus est, omnia alimenta tenuia, 
levia, et concoctu facilia, ut in omnibus acutis 
morbis, esse oportere neque, revera, aeger, si om- 
nino devorare queat, aliquid nisi hujusmodi sume- 
re potest. Cibi levis concoctu facilis usus per 
hebdomadam unam alteramve, interdum diutius, 
postquam spasmus ex toto resolutus est, aegerque 
revalescere incipit, continuandus est ; namque 
Medulla Spinalis genusque totum nervosum ad- 
huc maxime irritabilia sunt, et inflammatio quavis 

cruditate, aliave irritationis causa revocari, totus- 
que morbus renovari potest. 

Quum, igitur, merita singulorum remediorum, 
quae varii medici in hoc morbo laudarunt et ad- 
hibuerunt, aestimare conatus fuerim, hanc dis- 
sertationem ad finem perducere liceat hoc anno- 
tato, remedia, quibus in Tetano cohibendo pluri- 
mum fidendum censeo, esse largam sanguinis ad 
animi deliquium detractionem, usque repetendam, 
donec indicia plenitudinis vasorum sublata et 
musculi resoluti fuerint j balneum calidum, ca- 
tharsin acriorem maxime per enemata ex terebin- 
thina peractam ; enemata ex tabaco, sudorifica, et 
amplas opii portiones, postquam diathesis phlogis- 
tica superata f uerit. Haec omnia perseveranter 
sunt adhibenda, neque ab eorum usu morbi even- 
tu adeo frequenter infelici medicus deterreri de- 
bet j quamvis optima aliter et valentissima medi- 
cinae auxilia hic frustra saepissime adhibita hujus 
morbi naturam gravem et intractabilem common- 
strant, et ea, quae Boerhaavius his verbis propo- 
nit, vera esse confirmant “ Ex his vanitas appa- 
“ ret omnium specificorum et methodorum, quae 
“ inanis jactantia contra hoc malum laudat.” 

